***Z A P I S N I K***

***s 1. Konstituirajuće sjednice Gradskog vijeća***

***Grada Skradina od 16. lipnja 2021. godine***

1. Konstituirajuća sjednica Gradskog vijeća Grada Skradina održana je u srijedu

16. lipnja 2021.g. u prostorijama Kulturnog centra u Skradinu, s početkom u 10,30 sati.

Nakon intoniranja himne Republike Hrvatske „Lijepa naša domovino“, sjednicu je otvorio pročelnik Jedinstvenog upravnog odjela Grada Skradina Josip Silov, a sukladno članku 87. st. 1. Zakona o lokalnim izborima („Narodne novine“, broj 144/12, 121/16, 98/19, 42/20, 144/20 i 37/21) i članka 2. Poslovnika Gradskog vijeća Grada Skradina („Službeni vjesnik Šibensko-kninske županije“, broj 7/21 – dalje: Poslovnik). Sjednici Gradskog vijeća Grada Skradina nazočili su gradonačelnik Grada Skradina Antonijo Brajković i zamjenik gradonačelnika Grada Skradina iz reda pripadnika srpske nacionalne manjine Nikola Milović.

Predsjedatelj Josip Silov naveo je kako je ovlašten za otvaranje i vođenje 1. Konstituirajuće sjednice Gradskog vijeća Grada Skradina, do određivanja osobe koja će predsjedati sjednicom do izbora predsjednika Gradskog vijeća Grada Skradina. Dalje je naveo kako se sukladno članku 32. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), Gradsko vijeće smatra konstituiranim izborom predsjednika Gradskog vijeća Grada Skradina.

Predsjedatelj Josip Silov naveo je kako je u pozivu za 1. Konstituirajuću sjednicu Gradskog vijeća Grada Skradina već utvrđen dnevni red s 5 (pet) točaka. Za raspravu i odlučivanje utvrđen je slijedeći

***D N E V N I R E D***

* Utvrđivanje kvoruma.

1. Izbor Mandatne komisije.
2. Izvješće Mandatne komisije i verifikacija mandata

* Utvrđivanje člana predstavničkog tijela koji će predsjedavati sjednicom

do izbora predsjednika,

* Svečana prisega članova predstavničkog tijela.

1. Izbor Komisije za izbor i imenovanja.
2. Izbor predsjednika Gradskog vijeća Grada Skradina
3. Izbor 2 potpredsjednika Gradskog vijeća Grada Skradina.

* Svečana prisega gradonačelnika i zamjenika gradonačelnika iz reda pripadnika srpske nacionalne manjine.

-2-

***RASPRAVA I ODLUČIVANJE***

***- Utvrđivanje kvoruma***

Prozivkom je utvrđeno kako je od 13 izabranih vijećnika sjednici nazočno 12 i to: Davor Brajković, Dalibor Damjanić, Dražen Kartelo, Jure Mandušić, Antonia Maretić, Fabijan Palinić, Tea Periša, Tonći Petrović, Marko Računica, Slavko Skočić, Kristina Vlaić Bubalo, Nadija Zorica i Florijan Žižić. Sjednici nije nazočan Dalibor Damjanić.

Predsjedatelj Josip Silov konstatirao je kako postoji kvorum za pravovaljano odlučivanje.

***Točka 1.***

***Izbor Mandatne komisije***

Predsjedatelj Josip Silov naveo je kako sukladno odredbama Statuta Grada Skradina i člancima 3., 18. i 19. Poslovnika Gradskog vijeća Grada Skradina, Mandatna komisija ima predsjednika i dva člana koji se biraju iz reda vijećnika, na prijedlog predsjedatelja ili najmanje 1/3 vijećnika. Dodao je kako se u radna tijela imenuju vijećnici razmjerno stranačkom sastavu Gradskog vijeća i kako se o prijedlogu kandidata za predsjednika i članove radnih tijela glasuje u cjelini. Naveo je kako su u roku propisanim Poslovnikom dostavljeni pisani prijedlozi HDZ. Vijećnici HDZ-a dostavili su pisani prijedlog kojim predlažu da se za predsjednicu Mandatne komisije izabere:

* ANTONIJA MARETIĆ,

a za prvog člana Mandatne komisije

* DAVOR BRAJKOVIĆ

Predsjedatelj Josip Silov utvrdio je kako je sjednici nazočan i vijećnik Dalibor

Damjanić, te je sjednici nazočno svih 13 (trinaest) vijećnika.

Kako više nije bilo prijedloga, sukladno članku 3. Poslovnika, predsjedatelj Josip Silov je, uz prethodni pristanak predloženog, za drugog člana Mandatne komisije predložio:

* SLAVKA SKOČIĆA

Slijedom gore navedenog za Mandatnu komisiju predlažu se:

* ANTONIA MARETIĆ, za predsjednicu
* DAVOR BRAJKOVIĆ, za člana
* SLAVKO SKOČIĆ, za člana

Naprijed navedeni prijedlog predsjedatelj je stavio na glasovanje. Isti je JEDNOGLASNO usvojen (13 nazočnih vijećnika).

-3-

U Mandatnu komisiju izabrani su:

* ANTONIA MARETIĆ, za predsjednicu
* DAVOR BRAJKOVIĆ, za člana
* SLAVKO SKOČIĆ, za člana

Rješenje se prilaže Zapisniku pod 1) i čini njegov sastavni dio.

***Točka 2.***

***Izvješće Mandatne komisije i verifikacija mandata***

Predsjedatelj Josip Silov odredio je pauzu od 15 minuta kako bi izabrana Mandatna komisija pregledala Konačne rezultate izbora provedenih 16. svibnja 2021. i izradila Izvješće o provedenim izborima za Gradsko vijeće Grada Skradina i imenima izabranih vijećnika, temeljem objavljenih rezultata nadležnog izbornog povjerenstva o provedenim izborima, o podnesenim ostavkama na vijećničku dužnost, te o zamjenicima vijećnika koji umjesto njih počinju obavljati vijećničku dužnost, o mirovanju mandata vijećnika po sili zakona, o mirovanju mandata iz osobnih razloga i o mirovanju mandata zbog obnašanja nespojive dužnosti te o zamjeniku vijećnika koji umjesto njih počinju obavljati vijećničku dužnost.

Predsjedatelj Josip Silov pozvao je predsjednicu Mandatne komisije Antoniu Maretić da podnese Izvješće o rezultatima izbora provedenih dana 16. svibnja 2021.g., a sukladno članku 3. stavak 7. Poslovnika Gradskog vijeća Grada Skradina.

Predsjednica Mandatne komisije Antonia Maretić izvijestila je, a u skladu s utvrđenim Konačnim rezultatima izbora članova Gradskog vijeća Grada Skradina, KLASA: 013-01/21-01/1, URBROJ: 2182/03-21-1 od 20. svibnja 2021.g., Konačnim rezultatima izbora gradonačelnika Grada Skradina, KLASA: 013-01/21-01/2, URBROJ: 2182/03-21-1 od 20. svibnja 2021.g., te Konačnim rezultatima izbora zamjenika gradonačelnika Grada Skradina iz reda pripadnika srpske nacionalne manjine, KLASA: 013-01/21-01/3, URBROJ: 2182/03-21-1 od 20. svibnja 2021.g. provedenih 16. svibnja 2021.g. Mandatna komisija utvrdila kako su u Gradsko vijeće Grada Skradina izabrani slijedeći vijećnici sa slijedećih kandidacijskih lista:

1. **HRVATSKA DEMOKRATSKA ZAJEDNICA-HDZ**

**Nositelj kandidacijske liste: ANTONIJO BRAJKOVIĆ**

dobila je 8(osam) vijećničkih mjesta, te su s te kandidacijske liste izabrani:

1. ANTONIJO BRAJKOVIĆ
2. KRISTINA VLAIĆ BUBALO
3. NADIJA ZORICA
4. DAVOR BRAJKOVIĆ
5. ANTONIA MARETIĆ
6. TEA PERIŠA
7. FABIJAN PALINIĆ
8. TONĆI PETROVIĆ

-4-

1. **SAMOSTALNA DEMOKRATSKA SRPSKA STRANKA**

**Nositelj kandidacijske liste: NIKOLA MILOVIĆ**

dobila je 2 mjesta te su s te kandidacijske liste izabrani:

1. NIKOLA MILOVIĆ

2. SLAVKO SKOČIĆ

**3)** **HRVATSKI SUVERENISTI**

**HRVATSKA KONZERVATIVNA STRANKA – HKS**

**HRAST – POKRET ZA USPJEŠNU HRVATSKU**

**NEOVISNI ZA HRVATSKU – NHR**

**Nositelj kandidacijske liste: JURE MANDUŠIĆ**

dobila je **2** mjesta te su s te kandidacijske liste izabrani:

1. JURE MANDUŠIĆ

2. FLORIJAN ŽIŽIĆ

1. **KANDIDACIJSKA LISTA GRUPE BIRAČA – ŽELJKO BAJALICA, DALIBOR DAMJANIĆ, MILENKO MILOVIĆ**

**Nositelj kandidacijske liste: ŽELJKO BAJALICA**

dobila je 1 mjesto te je s te kandidacijske liste izabran:

1. ŽELJKO BAJALICA

Nadalje, u članku 39. Statuta Grada Skradina („Službeni vjesnik Šibensko-kninske županije“, broj 3/21- dalje: Statut) propisano je da hrvatski državljani pripadnici srpske nacionalne manjine imaju pravo na zastupljenost u Gradskom vijeću sukladno Ustavnom zakonu o pravima nacionalnih manjina, Zakonu o lokalnoj i područnoj (regionalnoj) samoupravi i Zakonu o lokalnim izborima.

Utvrđuje se da su provedenim izborima za Gradsko vijeće Grada Skradina izabrana 3 (tri) predstavnika srpske nacionalne manjine, te se na osnovi članka 107. stavka 1. u svezi članka 103. stavka 1. Zakona i članka 20. Ustavnog zakona o pravima nacionalnih manjina („Narodne novine“, broj 155/02, 47/10, 80/10 i 93/11), utvrđuje kako je na provedenim izborima u Gradskom vijeću Grada Skradina osigurana odgovarajuća zastupljenost pripadnika srpske nacionalne manjine.

U roku propisanim Poslovnikom, Hrvatska demokratska zajednica, Gradski odbor HDZ-e Skradin, nadležnom upravnom tijelu Grada Skradina, dostavio je podnesak kojim određuje da će ANTONIJA BRAJKOVIĆA, kojem mandat člana Gradskog vijeća Grada Skradina miruje po sili zakona iz razloga što je izabran za gradonačelnika Grada Skradina, zamijeniti DRAŽEN KARTELO koji se na izborima za članove Gradskog vijeća Grada Skradina provedenim 16. svibnja 2021.g. nalazio na 9. mjestu liste kandidata HRVATSKE DEMOKRATSKE ZAJEDNICE – HDZ.

-5-

Isto tako, u roku propisanim Poslovnikom, Samostalna demokratska srpska stranka - SDSS, nadležnom upravnom tijelu Grada Skradina, dostavila je podnesak kojim određuje da će NIKOLU MILOVIĆA, kojem mandat člana Gradskog vijeća Grada Skradina miruje po sili zakona iz razloga što je izabran za zamjenika gradonačelnika Grada Skradina iz reda pripadnika srpske nacionalne manjine, zamijeniti MARKO RAČUNICA, koji se na izborima za članove Gradskog vijeća Grada Skradina provedenim 16. svibnja 2021.g. nalazio na 3. mjestu liste kandidata SAMOSTALNE DEMOKRATSKE SRPSKE STRANKE – SDSS.

Na kraju, Mandatna komisija jedana 14. lipnja 2021.g. zaprimila zahtjev za stavljanjem mandata u mirovanje iz osobnih razloga na dužnost člana Gradskog vijeća Grada Skradina. Zahtjev je podnio izabrani vijećnik Gradskog vijeća Grada Skradina Željko Bajalica koji je na provedenim izborima za članove Gradskog vijeća Grada Skradina, održanih 16. svibnja 2021.g.), izabran na kandidacijskoj listi grupe birača (ŽELJKO BAJALICA, DALIBOR DAMJANIĆ, MILENKO MILOVIĆ). Zahtjev za stavljanjem mandata u mirovanje iz osobnih razloga na dužnost člana Gradskog vijeća Grada Skradina ima za posljedicu mirovanje mandata.

Sukladno članku 81. stavak 4. Zakona o lokalnim izborima („Narodne novine“, broj

144/12, 121/16, 98/19, 42/20, 144/20, 37/21), člana predstavničkog tijela izabranog na kandidacijskoj listi grupe birača zamjenjuje prvi slijedeći neizabrani kandidat s liste. Slijedom navedenog, prvi slijedeći neizabrani kandidat na kandidacijskoj listi grupe birača (ŽELJKO BAJALICA, DALIBOR DAMJANIĆ, MILENKO MILOVIĆ) je DALIBOR DAMJANIĆ, Sonković, Prukljan 5A, a koji se nalazio na 2. (drugom) mjestu kandidacijske liste grupe birača (ŽELJKO BAJALICA, DALIBOR DAMJANIĆ, MILENKO MILOVIĆ).

Slijedom gore navedenog, Mandatna komisija smatra kako se podnošenjem ovog Izvješća mandati izabranih vijećnika, odnosno njihovih zamjenika trebaju smatrati verificiranim, kako mandat izabranog vijećnika Antonija Brajkovića miruje po sili zakona budući da je izabran za gradonačelnika Grada Skradina. Isto tako, mandat izabranog vijećnika Nikole Milovića također miruje po sili zakona budući da je izabran za zamjenika gradonačelnika Grada Skradina iz reda pripadnika srpske nacionalne manjine, dok mandat izabranog vijećnika Željka Bajalice miruje iz osobnih razloga, a zamjenjuju ih gore prethodno navedeni vijećnici zamjenici.

Predsjedatelj Josip Silov naveo je kako se o izvješću Mandatne komisije ne

glasuje te kako Gradsko vijeće Grada Skradina zaključkom prihvaća Izvješće Mandatne komisije.

Zaključak se prilaže Zapisniku pod 2) i čini njegov sastavni dio.

-6-

***- Utvrđivanje člana Gradskog vijeća koji će predsjedavati***

***sjednicom do izbora predsjednika***

Predsjedatelj Josip Silov naveo je kako sukladno odredbi članka 2.stavak 4. Poslovnika, 1. Konstituirajućoj sjednici do izbora predsjednika predsjedava prvi izabrani član s kandidacijske liste koja je dobila najviše glasova. Prema podacima o izabranim vijećnicima Gradskog vijeća Grada Skradina utvrđeno je kako je prvi izabrani član s kandidacijske liste koja je dobila najviše glasova

Antonijo Brajković. Budući da je on izabran za gradonačelnika Grada Skradina, te mu mandat miruje po sili zakona, sjednicom će do izbora predsjednika predsjedavati slijedeći izabrani član s te liste, a to je gospođa Kristina Vlaić Bubalo, te moli gospođu Kristinu Vlaić Bubalo da preuzme predsjedavanje sjednicom do izbora predsjednika Gradskog vijeća. Potom je gospođa Kristina Vlaić Bubalo preuzela predsjedavanje sjednicom.

* ***Svečana prisega članova Gradskog vijeća***

Predsjedateljica Kristina Vlaić Bubalo pozvala je vijećnike da polože svečanu prisegu na način da nakon što je pročitala tekst prisege proziva pojedinačno vijećnike, a vijećnik nakon što je izgovoreno njegovo ime i prezime, ustaje i izgovara „PRISEŽEM“, te pristupa i potpisuje prisegu. Tekst prisege glasi:

„*Prisežem svojom čašću da ću dužnost vijećnika u Gradskom vijeću Grada Skradina, obavljati savjesno i odgovorno, i da ću se u svom radu držati Ustava Republike Hrvatske, zakona i Statuta Grada Skradina, te da ću se zauzimati za svekoliki napredak Republike Hrvatske i Grada Skradina“.*

Potpisane prisege prilažu se Zapisniku i čine njegov sastavni dio.

***Točka 3.***

***Izbor Komisije za izbor i imenovanja***

Predsjedateljica Kristina Vlaić Bubalo navela je kako, sukladno članku 46. Statuta i člancima 18. i 20. Poslovnika, Komisiju za izbor i imenovanja čine predsjednik i 4 (četiri) člana koji se biraju iz redova vijećnika, na prijedlog predsjedatelja ili najmanje 1/3 vijećnika. U radna tijela imenuju se vijećnici razmjerno stranačkom sastavu Gradskog vijeća i o prijedlogu kandidata za predsjednika i članove radnih tijela glasuje se u cjelini.

Navela je kako je, sukladno Poslovniku, zaprimljen pisani prijedlog vijećnika HDZ-a (7 vijećnika) kojim predlažu da se u Komisiju za izbor i imenovanja izaberu:

* KRISTINA VLAIĆ BUBALO, za predsjednicu,
* DAVOR BRAJKOVIĆ za člana,
* DRAŽEN KARTELO, za člana
* FABIJAN PALINIĆ za člana.

Utvrdila je kako prijedlog za izbor četvrtog člana Komisije za izbor i imenovanja

od strane vijećnika HDZ-a nije dostavljen.

-7-

Kako nije bilo drugih prijedloga, predsjedateljica Kristina Vlaić Bubalo predložila je, uz prethodni pristanak predloženog, da se za četvrtog člana Komisije izabere Dalibor Damjanić.

Slijedom gore navedenog u Komisiju za izbor i imenovanja predlažu se:

* KRISTINA VLAIĆ BUBALO, za predsjednicu,
* DAVOR BRAJKOVIĆ za člana,
* DRAŽEN KARTELO, za člana
* FABIJAN PALINIĆ za člana
* DALIBOR DAMJANIĆ, za člana.

Naprijed navedeni prijedlog predsjedateljica Kristina Vlaić Bubalo je stavila na glasovanje. Isti je JEDNOGLASNO usvojen (13 nazočnih vijećnika).

U Komisiju za izbor i imenovanja izabrani su:

* KRISTINA VLAIĆ BUBALO, za predsjednicu,
* DAVOR BRAJKOVIĆ za člana,
* DRAŽEN KARTELO, za člana
* FABIJAN PALINIĆ za člana
* DALIBOR DAMJANIĆ, za člana.

Rješenje se prilaže Zapisniku pod 3) i čini njegov sastavni dio.

***Točka 4.***

***Izbor predsjednika Gradskog vijeća***

Predsjedateljica Kristina Vlaić Bubalo navela je kako, sukladno članku 37. Statuta i člancima 8. i 9. Poslovnika, Gradsko vijeće Grada Skradina ima predsjednika i 2 (dva) potpredsjednika i to prvog i drugog potpredsjednika. Predsjednika bira Gradsko vijeće iz reda predstavničke većine, javnim glasovanjem, na prijedlog Komisije za izbor i imenovanja ili na prijedlog vijećnika, većinom glasova svih vijećnika. Prijedlog vijećnika mora biti podnesen u pisanom obliku i potvrđen potpisom vijećnika. Vijećnik može svojim potpisom podržati prijedlog samo za jednog kandidata.

Predsjedateljica Kristina Vlaić Bubalo navela je kako je dostavljen pisani prijedlog potpisan od 8 vijećnika HDZ-a kojim se za predsjednicu Gradskog vijeća Grada Skradina predlaže

* NADIJA ZORICA

Predsjedateljica Kristina Vlaić Bubalo upitala je da li ima drugih prijedloga za predsjednika Gradskog vijeća Grada Skradina. Kako drugih prijedloga nije bilo, predsjedateljica Kristina Vlaić Bubalo stavila je na glasovanje dostavljeni prijedlog kojim se za predsjednicu Gradskog vijeća Grada Skradina predlaže Nadija Zorica.

Utvrđuje se da je JEDNOGLASNO sa 13 glasova „ZA“ za predsjednicu Gradskog vijeća Grada Skradina izabrana

* **NADIJA ZORICA**

Rješenje se prilaže Zapisniku pod 4) i čini njegov sastavni dio.

-8-

Predsjedateljica Kristina Vlaić Bubalo konstatirala je kako je izborom predsjednice Gradskog vijeća Grada Skradina, Gradsko vijeće Grada Skradina konstituirano, sukladno članku 32. Zakona o lokalnoj i područnoj (regionalnoj) samoupravi.

Predsjedateljica Kristina Vlaić Bubalo čestitala je izabranoj predsjednici Gradskog vijeća Grada Skradina Nadiji Zorica i pozvala je da preuzme daljnje vođenje sjednice Gradskog vijeća Grada Skradina.

***Točka 5.***

***Izbor 2 potpredsjednika Gradskog vijeća***

Predsjednica Gradskog vijeća Grada Skradina Nadija Zorica navela je kako, sukladno članku 37. Statuta i člancima 8. i 9. Poslovnika, Gradsko vijeće Grada Skradina ima 2 potpredsjednika i to prvog i drugog potpredsjednika. Jedan potpredsjednik bira se iz reda predstavničke većine, a drugi potpredsjednik iz reda predstavničke manjine, na njihov prijedlog. Ako predstavnička manjina ne predloži potpredsjednika iz svojih redova, pravo predlaganja imaju vijećnici predstavničke većine.

Prijedlog vijećnika mora biti podnesen u pisanom obliku i potvrđen potpisom vijećnika. Vijećnik može svojim potpisom podržati prijedlog samo za jednog kandidata. Potpredsjednici se birajujavnim glasovanjem, većinom glasova svih vijećnika.Ako je izbor po prijedlogu o kojem se prije glasuje izvršen, o ostalim prijedlozima se ne glasuje.

1. **Izbor prvog potpredsjednika Gradskog vijeća**

Predsjednica Gradskog vijeća Grada Skradina Nadija Zorica navela je kako je dostavljen pisani prijedlog potpisan od 8 vijećnika HDZ-a kojim se za prvog potpredsjednika predlaže

* KRISTINA VLAIĆ BUBALO.

Drugih prijedloga nije bilo.

Predsjednica Gradskog vijeća Grada Skradina Nadija Zorica stavila je na glasovanje dostavljeni prijedlog, te je isti JEDNOGLASNO usvojen (13 nazočnih vijećnika).

Utvrđuje se kako je za prvu potpredsjednicu Gradskog vijeća Grada Skradina izabrana

* **KRISTINA VLAIĆ BUBALO**

Rješenje se prilaže Zapisniku pod 5) i čini njegov sastavni dio.

-9-

1. **Izbor drugog potpredsjednika Gradskog vijeća**

Predsjednica Gradskog vijeća Nadija Zorica navela je kako je zaprimljen prijedlog za drugog potpredsjednika Gradskog vijeća Grada Skradina i to:

1. Prijedlog 2 vijećnika koalicije političkih stranaka HRVATSKI SUVERENISTI,

HRVATSKA KONZERVATIVNA STRANKA – HKS, HRAST – POKRET ZA USPJEŠNU HRVATSKU, NEOVISNI ZA HRVATSKU – NHRkojim se za drugog potpredsjednika Gradskog vijeća predlaže

* FLORIJAN ŽIŽIĆ

Potom je pitala da li još netko od predstavničke manjine ima prijedlog za drugog potpredsjednika Gradskog vijeća Grada Skradina. Nakon potvrdnog odgovora od strane vijećnika SDSS-a, odredila je pauzu od 15 min kako bi se dostavio pisani prijedlog.

Nakon pauze, predsjednica Gradskog vijeća Grada Skradina Nadija Zorica utvrdila je kako je zaprimljen pisani prijedlog 2 (dva) vijećnika SDSS-a kojim se za drugog potpredsjednika Gradskog vijeća Grada Skradina predlaže

* SLAVKO SKOČIĆ

Predsjednica Gradskog vijeća Grada Skradina Nadija Zorica stavila je na

glasovanje 1. (prvi) prijedlog i to: 2 vijećnika koalicije političkih stranaka HRVATSKI SUVERENISTI, HRVATSKA KONZERVATIVNA STRANKA – HKS, HRAST – POKRET ZA USPJEŠNU HRVATSKU, NEOVISNI ZA HRVATSKU – NHR kojim se za drugog potpredsjednika Gradskog vijeća Grada Skradina predlaže

* FLORIJAN ŽIŽIĆ

Utvrđuje se kako je s 10 (deset) glasova -ZA, 2 (dva) glasa – PROTIV i 1 (jednim) – SUZDRŽANIM glasom za 2. (drugog) potpredsjednika Gradskog vijeća Grada Skradina izabran

* **FLORIJAN ŽIŽIĆ**

Rješenje se prilaže Zapisniku pod 5) i čini njegov sastavni dio.

-10-

* **Svečana prisega** **gradonačelnika i zamjenika gradonačelnika iz reda pripadnika srpske nacionalne manjine.**

Predsjednica Gradskog vijeća Grada Skradina Nadija Zorica pozvala je gradonačelnika Grada Skradina Antonija Brajkovića i zamjenika gradonačelnika Grada Skradina iz reda pripadnika srpske nacionalne manjine Nikolu Milovića da polože svečanu prisegu na način da nakon što pročita tekst prisege proziva pojedinačno gradonačelnika i zamjenika gradonačelnika, a gradonačelnik i zamjenik gradonačelnika nakon što je izgovoreno njegovo ime i prezime, ustaje i izgovara „PRISEŽEM“, te pristupa i potpisuje prisegu.

Tekst prisege glasi:

“Prisežem svojom čašću da ću dužnost gradonačelnika/zamjenika Grada Skradina obavljati savjesno i odgovorno, i da ću se u svom radu držati Ustava Republike Hrvatske, zakona i Statuta Grada Skradina, te da ću se zauzimati za svekoliki napredak Republike Hrvatske i Grada Skradina”**.**

Predsjednica Gradskog vijeća Grada Skradina Nadija Zorica navela je kako je ovim iscrpljen utvrđeni dnevni red 1. Konstituirajuće sjednice Gradskog vijeća Grada Skradina.

Nakon što se predsjednica Gradskog vijeća Nadija Zorica zahvalila na ponovnom izboru za predsjednicu Gradskog vijeća, te ukazanoj časti i povjerenju za obnašanjem navedene dužnosti, te nakon što se vijećnicima prigodnim riječima obratio i gradonačelnik Grada Skradina Antonijo Brajković, 1. Konstituirajuća sjednica Gradskog vijeća Grada Skradina je završena.

Sjednica je završena u 11,50 sati.

**ZAPISNIK SASTAVILA**

Paulina Radeljak, v.r.

**GRADSKO VIJEĆE**

**GRADA SKRADINA PREDSJEDATELJ**

**PROČELNIK JUO**

Josip Silov, v.r.

**PREDSJEDATELJICA**

Kristina Vlaić Bubalo, v.r.

**PREDSJEDNICA**

Nadija Zorica, v.r.